**"SKYPARK" İDMAN VƏ ƏYLƏNCƏ MƏRKƏZİNİ ZİYARƏT QAYDALARI**

**ÜMUMİ MÜDDƏALAR**

 Bu Qaydalar, batut (trambolin) mərkəzinə gələn bütün ziyarətçilər üçün məcburidir.

Batut mərkəzinə 16 yaşdan kiçik uşaqlar yalnız qohumluq əlaqəsi olan şəxslərlə və ya yetkinlik yaşına çatmış yaxın tanışlaşlarla gələ bilərlər. Mərkəzə gələn bütün ziyarətçilər şəxsiyyətini təsdiq edən sənədinin əslini və ya surətini təqdim etməlidirlər. 5 yaşdan kiçik uşaqların batut mərkəzinə gətirilməsinə icazə verilmir.

 Batut mərkəzini ziyarət etmək üçün bilet alan bütün şəxslər mərkəzin daxili ümumi qaydalarını qəbul edir və onlarla razılaşırlar. Bu qaydalara riayət edilmədiyi halda, batut mərkəzinin rəhbərliyi ziyarətçinin mərkəzə gəlməsini qadağan etmək hüququna malikdir.

 Təlimatçı həmişə haqlıdır.

 Ödənilən vaxtın ilk 15 dəqiqəsindən sonra pul geri qaytarılmır.

 Şəxsi əşyaların saxlanma dolabının (kameranın) açarı itirildiyi halda, ziyarətçi **15 Azn** məbləğində cərimə edilir.

 Valideynlər uşaqları nəzarətsiz qoyub parkı tərk ediblərsə, rəhbərlik uşaqlara görə məsuliyyət daşımır.

 Aşağıda göstərilən hallarda təlimatçı və ya müdir ödənilmiş məbləğ geri qaytarılmadan ziyarətçinin batut mərkəzini tərk etməsini tələb etmək hüququna malikdir:

• ziyarətçi qaydaları üç dəfədən artıq kobud şəkildə pozarsa;

• ziyarətçi təlimatçının davranış qaydaları və təhlükəsizlik tədbirləri ilə bağlı göstərişlərinə riayət etməzsə;

• digər ziyarətçilər üçün təhlükəli vəziyyətlər yaradarsa;

• digər ziyarətçilərə və ya mərkəzin işçilərinə qarşı qeyri-etik və mədəniyyətsiz davranarsa.

 Mərkəzə gələn hər bir şəxs bilməlidir ki, batut mərkəzi travma alma riskinin yüksək olduğu yerdir və burada edilən istənilən hərəkətə görə o, şəxsi məsuliyyət daşıyır. **Batut** **mərkəzi ziyarətçilərin burada olduqları zaman aldıqları zədələrə görə məsuliyyət daşımır.**

 Ziyarətçilərdən ictimai asayişi qorumaq və qəbul olunmuş davranış normalarına riayət etmək, batut mərkəzinə gələn digər ziyarətçilərə hörmətlə yanaşmaq və başqalarını təhlükəyə atan hərəkətlərdən çəkinmək tələb olunur. Ziyarətçilər batut mərkəzinin ərazisində olarkən təhlükəsizlik tədbirlərinə və mərkəzin işçilərinin tələblərinə riayət etmək məsuliyyəti daşıyırlar.

Qrup şəklində və ya fərdi məşqlərin, bayram və ya korporativ tədbirlərin keçirildiyi hallarda, təlimatçı batut mərkəzinin müəyyən bir hissəsində batutda tullanmağı məhdudlaşdırıla bilər.

 Batut mərkəzində olan azyaşlıların həyatı və sağlamlığına görə məsuliyyət onları müşayiət edən qohumluq əlaqəsi olan şəxslərin və ya yetkinlik yaşına çatmış yaxın tanışlaşlarının üzərinə düşür. Bu şəxslər azyaşlıların davranışına və batut mərkəzinin ziyarət qaydalarına riayət etmələrinə nəzarət etmək məcburiyyətindədirlər. Qohumluq əlaqəsi olan şəxslərin və ya yetkinlik yaşına çatmış yaxın tanışlaşlarının nəzarəti olmadan mərkəzin ərazisində olan azyaşlılara görə batut mərkəzinin rəhbərliyi məsuliyyət daşımır. Batut mərkəzinin işçiləri uşaq baxıcılığıı xidməti göstərmirlər.

 Təlimlərə başlamazdan əvvəl, bütün ziyarətçilər ziyarət və digər zəruri xidmətlərin haqqını ödəməli və ya resepsiyada mərkəzi ziyarət etmək hüququ verən abunə təqdim etməlidirlər.

Batut mərkəzini ziyarət edərkən, ziyarətçilər özlərinin və müşaiyət etdikləri azyaşlıların mərkəzin video kameraları vasitəsi ilə çəkiliş aparılmasına və bu çəkilişin internet resurslarında göstərilməsinə razılıq verirlər.

 Batut mərkəzində fotoşəkil çəkdirməyə icazə verilir. Batut mərkəzinə daxil olan azyaşlıların qohumları və ya onları müşayiət edən digər şəxslər özlərinin və müşayiət etdikləri azyaşlıların fotoşəkillərinin mərkəzin başqa ziyarətçiləri tərəfindən çəkilməsinə və fotoşəkillərin batut mərkəzinin internet səhifəsində yerləşdirilməsinə razılıq verə bilərlər.

 Batut mərkəzinin ziyarətçilərindən şəxsi əşyalarına (çanta, cib telefonu, açarlar və s.) nəzrət etmələri tələb olunur. Batut mərkəzinin rəhbərliyi ziyarətçilərin şəxsi əşyalarına, onların itirilməsinə, oğurlanmasına və zədələnməsinə, hətta saxlama dolabındakı əşyalara görə məsuliyyət daşımır. Batut mərkəzinin ərazisində tapılan bütün əşyalar resepsiyaya təhvil verilməlidir. Tapılan bu əşyalar batut mərkəzində bir ay müddətində saxlanılır.

 Yanğın təhlükəsizliyinin təmin edilməsi məqsədi ilə batut mərkəzinin idman arenasında eyni vaxtda 150 nəfərdən çox insanın olmasına yol verilə bilməz. Kafe (balkon) ərazisində, oturacaqların sayına uyğun olaraq, 100 nəfərdən çox insanın olması qadağandır. Tüstü və ya yanğın baş verdiyi hallarda ziyarətçilər mərkəzin işçilərini dərhal məlumatlandırmalı və işçilərin rəhbərliyi ilə batut mərkəzinin binasını tərk etməlidirlər.

Kimə mənsub olması məlum olmayan sənədlər və digər əşyalar aşkar edildikdə, ziyarətçilər mərkəzin işçilərinə bu barədə məlumat verməlidirlər.

 Batut mərkəzinin rəhbərliyi, habelə növbətçi təlimatçısı sərxoş vəziyyətdə, narkotiklərin təsiri altında və ya digər intoksikasiya vəziyyətində olması şübhəsi yaradan hər hansı bir şəxsin mərkəzə daxil olmasına icazə verməmək və ya həmin şəxsi mərkəzin binasından çıxarmaq hüququna malikdir.

 Bədən çəkisi məhdudiyyətləri - 120 kq.

ZİYARƏTÇİLƏRƏ QADAĞANDIR:

- batut mərkəzinə sərxoş, narkotik və ya intoksikasiya vəziyyətində daxil olmaq, mərkəzin ərazisinə spirtli içkilər, eləcə də pivə və azspirtli içkilər gətirmək və onlardan istifadə etmək, siqaret çəkmək;

- xroniki,əzələ-dayaq sistemi, görmə orqanları və vestibulyar aparat xəstəlikləri olanların, habelə özünü pis hiss edənlərin (baş ağrısı, soyuqdəymə, kəskin respirator infeksiyalar və s.) təlimlərdə iştirak etmələri.

- mərkəzin inventarına, alət və avadanlığina zərər vurmaq (vurulan zərərə görə ziyarətçidən cərimə alınacaqdır);

- təlimatçı olmayan batut arenasına daxil olmaq. Gecikmə və ya təlimə tez gəlmə hallarında batut arenasına yalnız təlimatçının və ya müdirin icazəsi ilə daxil ola bilərsiniz;

- batut mərkəzinin digər ziyarətçilərinə məşğələlərlə bağlı təlimat və tövsiyələr vermək;

- yemək üçün nəzərdə tutulmayan yerlərdə yemək və içkilər içmək, zibilləmək və şəxsi əşyaları nəzarətsiz qoymaq;

- yeməkdən dərhal sonra batutda məşq etmək;

- batutdan sərt döşəməyə tullanmaq;

- üzərində başqa cisimlər olduğu halda, batutda tullanmaq;

- batut sahəsinə inventar, mebel, oyuncaq, digər əşya, yemək və içkilər gətirmək;

- məşqçinin icazəsi olmadan batutun kənarında məşqlər etmək;

- bir-birinə doğru tullanmaq;

- köpük kauçuk çuxurunda uzun müddət qalmaq;

- köpük kauçuk çuxurunda başqa bir adamın olduğu halda, oraya tullanmaq;

- cib telefonu ilə batutda tullanmaq;

- alt paltarında batutda məşq etmək;

- çılpaq gövdə ilə batutda məşq etmək;.

- batutda ayaqyalın məşq etmək. Xüsusi corab olmalıdır (qiyməti **5AZN**)

TƏHLÜKƏSİZLİK QAYDALARI

 Məşqə travmaya səbəb ola biləcək hissələr olmayan, o cümlədən fermuarlar, düymələr, bağlar və digər sərt və məşqə mane olacaq elementlər olmayan idman geyimi geymiş şəxslər buraxılır. Ayaqlarda xüsusi gimnastika ayaqqabıları (corabları) olmalıdır. Məşqə başlamazdan əvvəl geyimin ciblərindən kənar əşyalar çıxarılmalıdır. Zinət əşyaları (sırğalar, zəncirlər, bilərziklər, üzüklər) və digər aksesuarlar (saatlar, eynəklər və s.) taxaraq batutda məşq etmək qadağandır. Ağızda saqqız, kənar cisim və ya qida olaraq batuta qalxmaq qadağandır.

 Ziyarətçi mərkəzdə elə davranmalıdır ki, ərazidəki digər insanlara qarşı təhlükə yaratmasın və onlara zərər verməsin.

Məşqə başlamazdan əvvəl ziyarətçilər ümumi idman hərəkətləri edərək bədəni qıızışdırmalıdırlar. Məşqdən sonra əzələlərdəki gərginliyi aradan qaldırmaq üçün xüsusi idman hərəkətləri tövsiyə olunur.

Batut üzərində yalnız bir nəfər ola bilər. Başqa bir ziyarətçinin batuta qalxdığı zaman artıq batutda olan ziyarətçi hərəkətsiz durmalıdır. Bir batutdan digərinə tullanmaq qadağandır!

Yeni başlayanlar yüksəyə tullanmamalı və atlamalarına nəzarət etməlidirlər. Yalnız əsas atlamaları mənimsədikdən və təlimatçı tərəfindən təsdiqləndikdən sonra daha çətin atlamalara keçməyə icazə verilir.

 Batutun kənarında məşq etmək qadağandır. İstənilən tullanma hərəkətinə batutun mərkəz hissəsində dayanaraq başlamaq lazımdır.

 Batutun kənarındakı örtük hissələrində tullanmaq, qaçmaq qadağandır. Batutun torunu tutan yayların üzərində oturmaq, uzanmaq, dayanmaq qadağandır. Batutda və onun köpük kauçuk çuxurunda idman təcrübəsi olmadan akrobatik, mürəkkəb, nəzarətsiz hərəkətlər etmək qadağandır.

 Batutda tullanmaların bir neçə dəqiqə istirahət fasiləsi verməklə yerinə yetirilməsi məsləhət görülür.

Qarın nahiyyəsi üzərinə düşərkən ziyarətçilərə qollarını aşağı uzatmamaq tövsiyə olunur. Kürək nahiyyəsi üzərinə düşdükləri zaman qolları geri gərməmək məsləhət görülür.

 Divara atlamağa yalnız yaxşı akrobatik hazırlığı olan ziyarətçilərə icazə verilir. Divardan tullanan ziyarətçi batutda başqa insanların olmadığından əmin olmalıdır.

 Divardan sallanmaq və ya sıçramaq xaricində başqa üsulla divara dırmaşmaq qadağandır.

Köpüklü kauçuk çuxura başıaşağı və ya "əsgər" kimi (qollar bədənə kip tutularaq və ayaqlar birlikdə düz şəkildə) ayaq üstə tullanmaq qadağandır. Kürək üstə enməyə icazə verilir. Enişdən sonra, ziyarətçi digər ziyarətçilərin onun arxasınca tullanmadıqlarını yoxlamalı və əgər onun ardınca tullanan varsa, tez bir zamanda çuxuru tərk etməlidir.

 Köpüklü kauçuk çuxuruna bütün bədənlə basdırılmağa icazə verilmir, çünki digər insanlar onu görməyə bilərlər və bu, insanların bir-birinin üzərinə düşməsi təhlükəsini yarada bilər.

 Köpüklü kauçuk çuxuruna tullanarkən ziyarətçi qarşısında heç bir maneə olmadığından əmin olmalıdır.

 Atlamalar zamanı ziyarətçi təhlükəsizlik paspaslarına diqqət yetirməlidir. Paspaslar yerindən oynayıbsa, onları özünüz düzəltməlisiniz və ya təlimatçıdan kömək istəməlisiniz. Bir ziyarətçi təhlükəsizlik üçün paspas götürərsə, məşqdən sonra onu yerinə qaytarılmalıdır.

 Sıçrayışların hündürlüyünü tədricən azaltmaqla dayanmaq lazımdır (bu texnikanı artıq mənimsəmişsinizsə, ayaqlarınızı əyərək daha sürətlə dayana bilərsiniz). Kəskin dayanmalara və batutdan hoppanmalara icazə verilmir.

Təlimçinin icazəsi olmadan dırmaşma divarına çıxmaq olmaz.

 Məşq zamanı ağrılar olarsa və ya ziyarətçi özünü pis hiss edərsə, məşqi dayandırmaq və təlimçiyə xəbər vermək lazımdır.

 3.19. Batut mərkəzini ziyarət etmək və ya təhlükəsizlik qaydalarını pozan ziyarətçilərə mərkəzin rəhbərliyi tərəfindən xidmətlərin göstərilməsinə imtina edilə və giriş biletinin dəyəri geri qaytarılmadan məşqlərə xitam verilə bilər.

|  |  |  |
| --- | --- | --- |
| **S A A** |  | **Tarix** |
| **Doğum tarixi** |  | **İmza** |
| **Telefon** |  |
| **E-mail** |  |